SMART วิ่งคึก 6% ลุ้นยอดขายปี 64 โตตามเป้า รับออเดอร์พุ่ง-ออกสินค้าใหม่หนุน
SMART บวกเกือบ 6% ลุ้นยอดขายปี 64 โตตามเป้า รับแผนออกสินค้าใหม่ – คำสั่งซื้อจากกลุ่มผู้รับเหมา - ร้านค้าปลีกวัสดุก่อสร้างหนุน
SMART บวกเกือบ 6% ลุ้นยอดขายปี 64 โตตามเป้า รับแผนออกสินค้าใหม่ – คำสั่งซื้อจากกลุ่มผู้รับเหมา - ร้านค้าปลีกวัสดุก่อสร้างหนุน
9 ก.ย. 2564

ผู้สื่อข่าวรายงานว่า ราคาหุ้น บริษัท สมาร์ทคอนกรีต จำกัด (มหาชน) หรือ SMART ณ เวลา 1.09 น. อยู่ที่ระดับ 1.09 บาท บวก 0.06 บาท หรือ 5.83% สูงสุดที่ระดับ 1.14 บาท ต่ำสุดที่ระดับ 1.05 บาท ด้วยมูลค่าการซื้อขาย 147.51 ล้านบาท

ทั้งนี้ คาดว่านักลงทุนเข้ามาเก็งกำไร ลุ้นผลประกอบการในช่วงครึ่งปีหลังเติบโต จากที่ก่อนหน้านี้ นายรังสี ทีปกรสุขเกษม กรรมการผู้จัดการ SMART เปิดเผยถึงแนวโน้มธุรกิจในช่วงครึ่งปีหลังว่า ยังคงมีคำสั่งซื้อจากกลุ่มผู้รับเหมา ร้านค้าปลีกวัสดุก่อสร้าง งานก่อสร้างโครงการ เมกะโปรเจ็คในเขตพื้นที่ภาคตะวันออกและภูมิภาคอื่น ๆ ที่สามารถดำเนินการก่อสร้างได้ตามปกติอย่างต่อเนื่อง
“บริษัทยังคงเดินหน้าตามแผนธุรกิจก้าวสู่การเป็นผู้นำผนังอิฐมวลเบาครบวงจร เตรียมออกสินค้าอิฐ มวลเบาประหยัดพลังงานขนาดใหม่เพื่องานโครงสร้าง ช่วยแก้ปัญหาการก่อสร้าง ลดต้นทุน ทำให้งานเสร็จรวดเร็ว อีกทั้งเตรียมออกสินค้าใหม่อิฐมวลเบาสำหรับงานตกแต่งภูมิทัศน์ ช่วยปรับพื้นที่สวน และบริเวณภายนอกบ้าน และสินค้าอิฐมวลเบาตกแต่งเพิ่ม เพื่อรองรับความต้องการที่สูงขึ้น พร้อมกลยุทธ์การตลาดขยายฐานลูกค้า แนะนำสินค้าต่อกลุ่มสถาปนิก ผู้รับเหมารายย่อย เจ้าของบ้าน ให้เป็นที่รู้จักในวงกว้าง ผ่านสื่อออนไลน์และโซเชียลมีเดีย ผลักดันยอดขายให้เติบโตตามเป้าหมายที่วางไว้” นายรังสี กล่าว